বেইথ নেসেট
বেইথ নেসেট (হিব্রু ভাষায়: בית כנסת‎, 'সমবেত হওয়ার ঘর', বা בית תפילה‬ বেইথ তেফিলা, "প্রার্থনার ঘর") হলো একটি ইহুদি বা কিছু ক্ষেত্রে শমরীয় উপাসনালয়। নেসেট ঘরগুলোতে একটি মূল উপাসনা কক্ষ ছাড়াও অধ্যয়ন কক্ষ, সামাজিক কক্ষ ও দপ্তর থাকে। কোন কোন নেসেটে তোরাহ অধ্যয়নের জন্য বেইথ মিদরাশ (בית מדרש‬, অনু. "অধ্যয়ন কক্ষ") নামক আলাদা কক্ষ থাকে। নেসেট ঘর হলো ইহুদিদের জন্য একটি পবিত্র জায়গা যা প্রার্থনা, তানাখ অধ্যয়ন করার জন্য ব্যবহৃত হয়ে থাকে যদিও এই উপাসনালয়কে ইহুদিদের জন্য হতে হবে ব্যাপারটা তেমন নয়। হালাখা বলে যে ইহুদি সম্প্রদায় যদি অন্তত দশজন ইহুদি যোগাড় করতে পারে তাহলে তারা প্রার্থনার জন্য উপাসনালয়ে জড় হতে পারবে। ইহুদি উপাসনা একা কিংবা দশজন মিলে করা যায় যদিও হালাখা মতে কিছু বিশেষ প্রার্থনা শুধুমাত্র ঐক্যবদ্ধ হয়েই (মিনয়ান) করতে হবে। ইহুদি প্রার্থনালয় কোনভাবেই জেরুসালেমের পবিত্র মন্দিরের বিকল্প নয়।